Jaew bong
Jaew bong, litteris Lao ແຈ່ວບອງ, est embamma pungens et dulce e capsicis et tergilla bubalina in arte coquinaria Laotiana adhibitum. Inter embammata jaew enumeratur. Allia et ascalonica igne torrentur, lavantur, decorticantur, conteruntur. Capsica sicca friguntur; tergilla bubalina frigitur, raditur, in frustula caeditur, aqua salsa mergitur. Hoc omne cum sale, liquamine, galanga concisa, coriandro viridi rursus contritur.